1870-ൽ അഡ്‌ലെയ്ഡ് മുതൽ ഡാർവിൻ വരെയുള്ള ഓവർലാന്റ് ടെലിഗ്രാഫ് ലൈനിന്റെ നിർമ്മാണ സമയത്ത് തൊഴിലാളികൾ ആദ്യം കടൽത്തീരത്ത് വളരുന്ന പൈൻ മരങ്ങൾ കൊണ്ട് ശ്രദ്ധേയമായ ഒരു ക്രീക്ക് മുറിച്ചുകടന്നു. 1871-ൽ ഡാർവെന്റ് & ഡാൽ‌വുഡ് തൊഴിലാളികൾ ടെലിഗ്രാഫ് ലൈനിനായി കുഴികൾ കുഴിച്ചപ്പോൾ മണ്ണിൽ നിന്നും സ്വർണം കണ്ടെത്തി. ഇത് ഓസ്‌ട്രേലിയയിലെ മറ്റൊരു സ്വർണ്ണ ഖനനത്തിന്റെ തിരക്കിനു കാരണമായി. ഖനിത്തൊഴിലാളികളുടെ വരവോടെ നഗരം അതിവേഗം വളർന്നു. ഇവരിൽ പലരും ചൈനീസ് കുടിയേറ്റക്കാരായിരുന്നു. 1873 ആയപ്പോഴേക്കും ഒരു ടെലിഗ്രാഫ് റിപ്പീറ്റർ സ്റ്റേഷനും പോലീസ് ക്യാമ്പും ആരംഭിച്ചു. 1875-ൽ ദി ഹോട്ടൽ, ദി റോയൽ മെയിൽ, ദി സ്റ്റാൻഡേർഡ് എന്നിവ വ്യാവസായിക മത്സരത്തിലായി. 1899-ൽ പട്ടണത്തിൽ ഒരു പൊതുവിദ്യാലയം ആരംഭിച്ചു. 1890-കളോടെ ഈ പ്രദേശത്ത് 15 ഖനികൾ വരെ പ്രവർത്തിച്ചു. അതോടെ നഗര ജനസംഖ്യ 3000 കവിഞ്ഞു.

ടെറിട്ടറിയിലെ ആദ്യത്തെ ടിൻ ഖനി 1878-ൽ പൈൻ ക്രീക്കിനടുത്ത് പ്രവർത്തനം ആരംഭിച്ചു, പക്ഷേ താമസിയാതെ മാരൻബോയിയിലെ നിക്ഷേപത്താൽ അത് പിന്നിലാക്കപ്പെട്ടു.
റെയിൽ‌വേ നഗരത്തിലെത്തുന്നതിന് ഏകദേശം 9 വർഷം മുമ്പ് 1880-ലാണ് പൈൻ ക്രീക്കിലെ എലനോർ റീഫ് കണ്ടെത്തിയത്. പൈൻ ക്രീക്ക് റെയിൽ‌വേ റിസർവിന്റെ തെക്കേ അതിർത്തിയിൽ നിന്ന് ഒരു മൈൽ അകലെയാണ് ജെൻസൻ ഗോൾഡ് മൈനിംഗ് കമ്പനി ഒരു ഖനി സ്ഥാപിച്ചത്. എലനോറിൽ നിന്നും മറ്റൊരു റീഫിൽ നിന്നും അയിര് തകർക്കാൻ 1893-ൽ ഒരു ബാറ്ററി നിർമ്മിച്ചു. കൂടാതെ അവർ ഇംഗ്ലണ്ടിൽ നിന്ന് ട്രാംവേ മെറ്റീരിയലുകൾക്ക് ഓർഡർ നൽകി. 1895 ഓടെ ട്രാംവേ പ്രവർത്തനക്ഷമമായിരുന്നു. 1912-ൽ നോർത്ത് ഓസ്‌ട്രേലിയ റെയിൽ‌വേ പൈൻ ക്രീക്കിൽ നിന്ന് കാതറിനിലേക്ക് നീട്ടുന്നതിനുള്ള പാത സർവേയർമാർ ആസൂത്രണം ചെയ്തപ്പോൾ ട്രാംവേ നിലവിലുണ്ടായിരുന്നു. നിർമ്മാണ സംഘങ്ങൾ എത്തിയപ്പോൾ 1914 ഓടെ അത് ഉപേക്ഷിക്കപ്പെട്ടു. ലോക്കോമോട്ടീവ് 1916 ൽ മാരൻബോയ് ടിൻ ഖനികളിലേക്ക് മാറ്റി.

1889-ൽ പോർട്ട് ഡാർവിനും പൈൻ ക്രീക്കിനും ഇടയിലായാണ് നോർത്ത് ഓസ്‌ട്രേലിയ റെയിൽ‌വേയുടെ ആദ്യ ഘട്ടം നിർമ്മിച്ചത്. 1917-ൽ തുറന്ന എമുങ്കലനിലേക്കുള്ള തെക്കൻ പാത വിപുലീകരിക്കുന്നതിനുള്ള തയ്യാറെടുപ്പിനായി 1914 ൽ റെയിൽ‌വേ യാർഡുകളിൽ‌ കൂടുതൽ‌ സൈഡിങ്സ് ചേർ‌ത്തു. നന്നായി പരിപാലിക്കത്ത അൺസീൽ‌ഡ് റോഡ് 1930-കളിൽ നിർമ്മിച്ചു. ഇത് അഡ്‌ലെയ്ഡ് റിവറിൽ നിന്ന് ലാറിമയിലേക്കുള്ള റെയിൽ‌വേ പാത പിന്തുടർന്ന് പൈൻ ക്രീക്കിലൂടെ കടന്നുപോകുന്നു. ഈ ട്രാക്കിന്റെ ഭൂരിഭാഗവും പിന്നീട് സ്റ്റുവർട്ട് ഹൈവേ ആയി. 1877-ൽ നിർമ്മിച്ച ലോക്കോമോട്ടീവ് എൻ‌എഫ്‌ 2 ഉൾപ്പെടെ പഴയ റെയിൽ‌വേ സ്റ്റേഷനും ചില റോളിംഗ് സ്റ്റോക്കും അവശേഷിച്ചിരുന്നു. അത് 2001-ൽ പ്രവർത്തന നിലയിലേക്ക് പുനഃസ്ഥാപിച്ചു. അഡ്‌ലെയ്ഡ്-ഡാർവിൻ റെയിൽ‌വേ ഇപ്പോൾ പട്ടണത്തിനു സമീപം കടന്നുപോകുന്നു.

സ്വർണ്ണ ഖനനവും റെയിൽവേയും
ചരിത്രം
പൈതൃക സ്ഥലങ്ങൾ
രണ്ടാം ലോകമഹായുദ്ധം